kk en en ba kk kk kk mn kk ky ru kk ru kk bg kk ru kk kk kk en kk kk kk kk ru kk kk kk uk kk kk kk kk kk kk kk kk ba kk kk ky kk ky uk en kk kk kk sv kk kk nb ky kk de kk kk de kk kk en kk kk en kk kk sv kk kk fr kk kk es ky kk da kk kk en kk kk fr kk kk de kk kk fr kk kk fr ky kk fr bg kk fr bg kk fr mn kk de kk kk sv kk kk de ru kk nb kk kk en kk kk de ru kk fr ky kk en kk ru ru tt bg kk ru ru en en sv fr de de fr fr fr sv en fr en ja fr de fr es nb fr de en en sv de de fr en fr it fr de en kk ky kk en es en es kk kk kk oc kk kk eo kk kk als kk kk ja kk kk zh kk kk eo kk kk eo kk kk oc kk kk kk kk
Ата-ана келсімімен:2 миллион балаға вакцина салынатын болды - Атырау газеті
Иә, қоғамда теріс көзқарас тудырып жүргендер өз жазасын ала жатар, ал, шындығында жаңа оқу жылындағы басты мақсат не? Балалар вакциналана ма, олай болса, қашаннан бастап?
БАЛА САНЫ – 2 МИЛЛИОН
– Қазір тек ересектер екпе салдыра алады. Балаларға қанша уақытта вакцина салып бітіретінімізді айта алмаймыз, себебі ол ерікті түрде, тек ата-анасының келісімімен жүзеге асады. Осы мақсатта түсіндірме жұмыстарын жүргіземіз. Қазір ата-аналар жиі хабарласып, баласына екпе салдырғысы келетінін айтады. Өкінішке қарай, Қазақстанда ол вакциналар жоқ. Балаларға салуға ұсынылған вакцина болған кезде оны қамтамасыз етеміз. Елімізде 2 миллион бала бар, бұл жерде мәселе – қанша ата-ана баласына вакцина салдырғысы келетінінде, – деді Алексей Цой.
Министрдің бұл мәлімдемесінен ата-аналар балаларға мәжбүрлі екпе салынбайтынын түсінуі керек болатын. Алайда, кейбір тұрғындардың ресми емес кез-келген ақпараттың жетегінде кетуі мәселенің ушығуына негіз болып отыр. Сондай-ақ, А.Цой бұқаралық ақпарат құралдарына берген жауабында екпе тек 12 жастан асқан балаларға ғана салынатынын атап айтқан еді. «Тиісінше, азаматтар вакциналау керек пе, жоқ па – мұны өздері шешеді, бірақ, біз вакцина алуға шақырамыз, өйткені вакцина көмектеседі. Өкінішке қарай, жаңа штамдар балаларға әсер етеді, – деді Денсаулық сақтау министрі.
ІНДЕТ ЖҰҚТЫРҒАНДАР – ДӘРІГЕР БАҚЫЛАУЫНДА
Облыстық денсаулық сақтау басқармасы басшысының орынбасары Жанар Садуованың айтуынша, қазіргі уақытта коронавирус жұқтырған 389 бала індетті жеңіл өткеріп жатса, 10 бала стационарлық ем қабылдауда. Жансақтау бөліміндегі 1 баланың жағдайы ауыр. Қауіпті дертті жұқтырған балалар дәрігерлердің бақылауында.
Басқарма басшысының орынбасары кавасаки ауруына ұқсас мультжүйелі қабыну синдромы 1 баладан анықталғанын айтты. 2007 жылы туған жасөспірім 2 шілдеде ауруханаға жатқызылып, тиісті ем қабылдаған соң ауруынан айыққан. Мұндай синдром белгілерімен өткен жылы 2005, 2010 жылғы екі бала емделіп, жазылған.
Балаға екпе мәжбүрлі түрде салынбайтынын Өңірлік коммуникациялар қызметінде өткен баспасөз мәслихатында No1 қалалық емхана басшысының орынбасары Дина Камелова да растады. Сондай-ақ, маман балаларын мектепке жіберуге қарсылық танытып жатқан ата-аналарға қатысты мәселенің мән- жайын түсіндіріп берді.
– Жыл сайын балалардың қауіпсіздігі мақсатында мектептердің санитарлық-эпидемиологиялық жағдайы, оқыс оқиға жағдайында алғашқы көмек көрсететін ондағы медициналық бөлімшелер, медбикелердің дайындығы, арнайы құрал-жабдықтар мен дәрі-дәрмектер жайы тексеріледі. Мәселен, No1 қалалық емхана бақылауында 11 мектеп бар. Біз дайындық жұмысын жылма-жыл бақылап отырамыз. Бұл жоспарлы жұмысымыз. Алайда, біздің бұл ісімізге кейбір ата-аналар «балаларға коронавирусқа қарсы екпе салуға дайындалуда» деп түсінбеушілік танытуда. Дәл қазір өңірдегі балаларға коронавирусқа қарсы екпе салынбайды. Облысқа балаларға арналған вакцина келген жоқ. Елде балаларға екпе салу жөнінде нақты шешім қабылданбады, арнайы нұсқау да келген жоқ. Ал, мұндай бұйрық келген күннің өзінде алдымен ата-аналардың келісімі алынады. Сондықтан, ата- аналардың алаңдамай балаларын мектепке жібергендері дұрыс, – деді дәрігер.
Осындайда «жау жағадан алғанда, бөрі етектен» деген халықтың сөзі еріксіз еске түседі. «Онсыз да мыңдаған отбасына қайғы әкеліп, талайлардың тағдырын жалмап жатқан вирусқа қалай тұсау саламыз?» деп жатқан тұста, жалған ақпарат таратып, елді арандату адами қасиетке жатпас. Осылайша жалғаса берсе, індетті жеңу оңай болмасы анық.
P.S.: Жуырда өткен Үкімет отырысында елге Қытайдың Sinovac компаниясы өндірген CoronaVac, Sinopharm компаниясының VeroCell вакциналары мен бұған қоса, Pfizer-BioNTech вакцинасын жеткізу жоспарланып отырғандығы айтылды. Бастысы «аурудан сақтанамын» деген адамға екпе алуға мүмкіндік мол. Тіпті тегін екпені тезірек алып үлгерсін деп қомақты қаржылай ұтыстар да ойнатылуда. Түсінгенге мұның барлығы – халықты қауіпті дерттен қорғау бағытындағы маңызды қадамдар.
Сол секілді, жаңа оқу жылы да балаларға екпе салу үшін емес, білімсіз қалмасын деген мақсатпен дәстүрлі фор- матта басталды. Жұртшылық осыны ұғынса дейміз. Пандемия жағдайындағы қиын кезеңге қарамастан қауіпсіздікті қатаң сақтай отырып, баланың білім алуы- на бар мүмкіндік жасалуда. Мән беріп қарасаңыз, мек- тепке барған балалардың жанарында жалын оты жана бастағандай. Өйткені, бала үшін мектеп – екінші үй…
Қарттарым – асыл қазынам
Жолдағы қауіпсіздік бәрінен маңызды
«AMANAT» партиясының кезектен тыс ХХІV съезіне Атырау облысынан делегаттар сайланды
Атырауда Мұхтар Шахановқа ерекше құрмет көрсетілді
Көне тарих көмбесіндегі кездесу
Бозбала бойындағы намысты қалай оятамыз?
Мектептің мерейі, оқушының болашағы – ҰСТАЗДЫҢ ҚОЛЫНДА
Ұстаздардың әлеуметтік жағдайы талқыланды
Тұғырнамада қандай тақырыптар қамтылған?
АВТОРЛЫҚ БАҒДАРЛАМА: ІЗДЕНІСТЕН НӘТИЖЕГЕ ДЕЙІН
Бас прокуратурада бизнес мәселелері талқыланды
Атырау университетінде жаңа аудитория ашылды
«Отбасы – береке мен бірліктің бастауы»
«Түркістан жыланы»: ОЛ ТУРАЛЫ НЕ БІЛЕМІЗ?
Қаламының желдірме желі бар
Құрманғазыда егіздер шеруі өтті
«MEKTEP-ONLINE» – оқушыға мол мүмкіндік
Атырауда агрокешен маманға зəру
«28 ілмек» еріктілері шала туған балаларға бұйымдар тоқыды
Қызылқоғалық шаруагер асыл тұқымды мал басын өсіріп отыр
ТАРИФ: Тұрғындарды тығырыққа тіремеуі тиіс
Камералдық бақылау нені көрсетеді?
Соңғы тәулікте 19 атыраулық КВИ жұқтырды
Облыстық денсаулық сақтау басқармасының мәліметінше
ШҰҒЫЛ: Жаңа вирус тарап жатыр…
Хайнань аралындағы (Оңтүстік Қытай) Санья қаласы COVID-19
COVID-19: Атырауда 15 жүкті әйел – инфекциялық стационарда
Атырауда коронавирус жұқтырған 15 жүкті әйел инфекциялық
ТАМЫЗДА КОРОНАВИРУС ҚАТТЫ КҮШЕЙЕДІ…
Қазақстанда тамыз айында коронавирус өршиді. Бұл туралы «
Коронавирустан қауіп бар ма?
Бүгін Атырау облысының әкімі Серік Шәпкеновтің төрағалығымен
КОРОНАВИРУСТЫҢ ҚАУІПТІ ТҮРІ ПАЙДА БОЛДЫ…
Еуропалық аурулардың алдын алу және бақылау орталығы
КАРАНТИН ЕНГІЗІЛЕТІНІ РАС ПА?
Премьер-министрдің орынбасары Ералы Тоғжанов коронавирусқа
Атырауда Pfizer вакцинасы – тегін
Бұл туралы Атырау облыстық Денсаулық сақтау басқармасының
Газет Қазақстан Республикасы ақпарат және коммуникациялар министрлігі ақпарат комитеті мерзімді баспасөз басылымын, ақпараттық агенттігін және желілік басылымды есепке қою, қайта есепке қою туралы 2018 жылғы 16 мамыр күнi тiркелiп, тiркеу туралы №17097-Г куәлiгi берiлген.
Авторлар жарияланымындағы  пiкiрлер  редакцияның түпкiлiктi көзқарасы
болып танылмайды. Қолжазбалар өңделедi және  авторға қайтарылмайды.